बीरसिंहपुर
मध्य प्रदेश में ही उमरिया ज़िले में इस से मिलते-जुलते नाम वाले नगर के लिए बीरसिंहपुर पाली का लेख देखें बीरसिंहपुर (Birsinghpur) भारत के मध्य प्रदेश राज्य के सतना ज़िले में स्थित एक नगर है। प्रशासनिक रूप से यह एक तहसील है जो अपने धार्मिक महत्व के कारण प्रसिद्ध है। इसकी स्थापना 1500 ई के समय बघेल शासक वीरसिंहदेव बघेल ने की। इस जगह की खास बात ये है कि भगवान् शिवशंकर पिंडी रूप में पूजे जाते हैं जो कि गैवीनाथ धाम के नाम से प्रसिद्ध है। यहां पास में ही एक अत्यंत ही रमणीय जलप्रपात है जो कि धारकुंडी नाम से मशहूर है।पास ही सरभंगा नामक रमणीय देवालय है।